Legal Document

Category: 0

Text:
6.ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΟΙΝΩΝΙΚΗΣ ΠΡΟΝΟΙΑΣ ΚΑΙ   ΣΥΓΚΟΙΝΩΝΙΩΝ Αριθ. Δ2Δ/5020 της –/28 Μαρτ. 1966  (ΦΕΚ Β΄ 179)  Περί τρόπου πληρωμής μηνιαίων οικονομικών ενισχύσεων εις οικογενείας απροστατεύτων παίδων.  Έχοντες υπ’ όψιν: α)Τα άρθρ. 5 και 6 του Νόμ. 4051/11/20.5.1960 «περί ενισχύσεως απροστατεύτων παίδων» και  β)Τας διατάξεις του Νόμ. ΣΙΒ΄ «περί Δημοσίου Λογιστικού» ως ετροποποιήθη και συνεπληρώθη μεταγενεστέρως, αποφασίζομεν: Άρθρ.1.-Από 1ης Ιαν. 1966 ανατίθεμεν την πληρωμήν των μηνιαίων οικονομικών ενισχύσεων, εις οικογενείας απροστατεύτων παίδων, εις τα Ταχυδρομικά Ταμιευτήρια, βάσει ονομαστικών καταστάσεων των δικαιούχων, συντασσομένων υπό των οικείων Κέντρων και Γραφείων Κοιν. Προνοίας κατά την εν τη παρούση αποκλειστικώς καθοριζομένην διαδικασίαν. Άρθρ.2.-1.Παρ’ εκάστω Κέντρω και Γραφείω Κοινωνικής Προνοίας τηρείται μητρώον των οικογενειών, δι’ ας ενεκρίθη η παροχή μηνιαίας οικονομικής ενισχύσεως, δια τα δεόμενα τοιαύτης ανήλικα απροστάτευτα παιδία. 2.Το μητρώον τούτον περιέχει τας κάτωθι στήλας. Ι.Αύξων αριθμός. ΙΙ.Οικογενειακή σύνθεσις υποδιαιρουμένη εις τας εξής στήλας. α)Ονοματεπώνυμον, εις ην καταχωρούνται άπαντα τα μέλη της οικογενείας. β)Όνομα πατρός. γ)Σχέσις συγγενείας (σύζυγος, υιός, ανεψιός, γυναικάδελφος, κλπ.). δ)Χρονολογία γεννήσεως. ε)Διεύθυνσις κατοικίας. ΙΙΙ.Μεταβολαί οικογενειακής συνθέσεως. IV.Πρόγραμμα δυνάμει του οποίου ενισχύεται η οικογένεια, υποδιαιρουμένη εις τας εξής τέσσαρας στήλας: α)Απροστάτευτα παιδία. β)Τυφλοί. γ)Ακρωτηριασμένοι. δ)Γέροντες. V.Παρεχομένη ενίσχυσις βάσει ετέρων προγραμμάτων. VI.Ονοματεπώνυμον υπευθύνου δια την είσπραξιν και διαχείρισιν της παρεχομένης ενισχύσεως, αριθμός ταυτότητος αυτού ή παν στοιχείον βεβαιούν ταύτην. VII.Απόφασις επιτροπής, δι’ ης ενεκρίθη η ενίσχυσις, υποδιαιρουμένη ως ακολούθως: α)Αριθμός και χρονολογία. β)Καταβλητέα οικονομική ενίσχυσις. Εις τον προς τούτο χώρον θα αναγράφηται κεχωρισμένως και ολογράφως το εγκριθέν ποσόν δια τα απροστάτευτα παιδία. γ)Αριθμητικώς, εις ην αναγράφηται το συνολικώς καταβλητέον επίδομα. VIII.Ταχυδρομικόν Γραφείον παρ’ ου γίνεται η πληρωμή και ΙΧ.Μεταβολαί και παρατηρήσεις. Άρθρ.3.-1.Έκαστον Κέντρον και Γραφείον Κοινωνικής Προνοίας υποχρεούται όπως, μέχρι της 15ης εκάστου μηνός, καταρτίζη και αποστέλη εις τα οικεία Ταχυδρομικά Γραφεία, ενιαίαν κατάστασιν πληρωμής των εις την περιφέρειαν τούτων διαμενουσών οικογενειών δι’ ας μέχρι της ως άνω ημερομηνίας ενεκρίθη η παροχή μηνιαίας οικονομικής ενισχύσεως δι’ απροστάτευτα παιδία. 2.Αι καταστάσεις θα συντάσσωνται εις επταπλούν, εξ ων θα αποστέλλωνται: α)Έν αντίγραφον εις το Υπουργείον Κοινωνικής Προνοίας, Δ/νσιν Παιδικής Προστασίας (Τμήμα Επιδοτήσεων και Υιοθεσίας). β)Τρία αντίγραφα εις το αρμόδιον, δια την πληρωμήν, Ταχυδρομικόν Γραφείον. γ)Έν αντίγραφον εις την οικείαν Νομαρχίαν. δ)Υπό των Κέντρων Κοινωνικής Προνοίας Αττικής και Πειραιώς, έν αντίγραφον εις την Γενικήν Διεύθυνσιν Ταχυδρομικών Ταμιευτηρίων, μόνον των καταστάσεων δικαιούχων οικογενειών των διαμενουσών εντός της περιφερείας της τέως Διοικήσεως Πρωτευούσης και εξυπηρετουμένων υπό Ταχυδρομικών Γραφείων, κειμένων εντός της αυτής περιφερείας. Των ιδίων καταστάσεων αντίγραφα δεν θ’ αποστέλλωνται εις τας Νομαρχίας Αττικής και Πειραιώς. ε)Έν αντίγραφον εις την οικείαν Ταχυδρομικήν Διεύθυνσιν, δια το οικείον Ταχυδρομικόν Ταμιευτήριον της έδρας του Νομού, πλην των εν τη περιπτ. δ΄ καταστάσεων. ς)Το έβδομον θα παραμείνη εις το Αρχείον του Κέντρου και Γραφείου Κοινωνικής Προνοίας. 3.Εις τας καταστάσεις ταύτας θ’ αναγράφωνται εν επικεφαλίδι: α)Ο τίτλος του εκδίδοντος Κέντρου ή Γραφείου Κοινωνικής Προνοίας. β)Η χρονολογία. γ)Ο μην εις ον αντιστοιχεί η πληρωτέα ενίσχυσις. δ)Το Ταχυδρομικόν Γραφείον, παρ’ ου θα ενεργηθή η πληρωμή, θα διαιρήται δε εις τας κάτωθι στήλας: δα)Αύξων αριθμός. δβ)Αριθμός βιβλιαρίου. δγ)Ονοματεπώνυμον υπευθύνου δια την είσπραξιν. δδ)Αριθμός ενισχυομένων παίδων. δε)Πληρωτέον ποσόν.   (Αντί για τη σελ. 167(β) Σελ. 167(γ) Τεύχος Θ62-Σελ. 69 Ενίσχυση απροστάτευτων παιδιών 35.Δ.η.6   680 4.Εις το τέλος εκάστης σελίδος των καταστάσεων, θα αθροίζωνται αι στήλαι δδ΄ και δε΄, μεταφερομένου του αθροίσματος εις την επομένην σελίδα, εις την τελευταίαν των οποίων θα γίνεται συνολική άθροισις κατά στήλην και θα κλείεται η κατάστασις δια της αναγραφής ολογράφως του συνολικώς καταβλητέου ποσού και δια της υπογραφής του Προέδρου της παρά τω Κέντρω ή Γραφείω Κοινωνικής Προνοίας Επιτροπής και του Διευθυντού του Κέντρου ή του Προϊσταμένου του Γραφείου Κοινωνικής Προνοίας, παρ’ ων και θα μονογραφήται εκάστη σελίς των καταστάσεων. 5.Έκαστον Κέντρον και Γραφείον Κοινωνικής Προνοίας, κατά την υποβολήν των καταστάσεων εις το Υπουργείον Κοινωνικής Προνοίας και κατά περίπτωσιν την Νομαρχίαν και το οικείον Ταχυδρομικόν Ταμιευτήριον ή την Γενικήν Διεύθυνσιν Ταχυδρομικών Ταμιευτηρίων, θα συνοδεύη δι’ ανακεφαλαιωτικής τοιαύτης, εις ην θα αναγράφηται: α)Το Ταχυδρομικόν Γραφείον. β)Ο αριθμός των ενισχυομένων παίδων. γ)Ο αριθμός των ενισχυομένων οικογενειών. δ)Το συνολικώς κατά Ταχυδρομικόν Γραφείον πληρωτέον ποσόν. Κάτωθι εκάστης στήλης άθροισις. Άρθρ.4.-1.Η πληρωμή των μηνιαίων οικονομικών ενισχύσεων απροστατεύτων παίδων, θα ενεργήται ανά δίμηνον και δη εντός του δευτέρου μηνός εκάστης διμηνίας, εκδιδομένων προς τούτο χρηματικών ενταλμάτων προπληρωμής μέχρι της 15ης του προηγουμένου μηνός α)υπό της Υπηρεσίας Εντελλομένων Εξόδων του Υπουργείου Κοινωνικής Προνοίας, προκειμένου περί δικαιούχων οικογενειών απροστατεύτων παίδων διαμενουσών εις την περιφέρειαν της τέως Διοικήσεως Πρωτευούσης και εξυπηρετουμένων υπό Ταχυδρομικών Γραφείων, κειμένων εντός της αυτής περιφερείας και β)αιτήσει του αρμοδίου Κέντρου Κοινωνικής Προνοίας, υπό των οικείων Νομαρχών, εκ μεταβιβαζομένων αυτοίς πιστώσεων, προκειμένου περί δικαιούχων οικογενειών διαμενουσών εις την περιφέρειαν αυτών και εξυπηρετουμένων υπό Ταχυδρομικών Γραφείων κειμένων εν τη αυτή Νομαρχιακή περιφερεία. 2.Τα άνω εντάλματα θα εκδίδωνται προκειμένου περί της περιφερείας της τέως Διοικήσεως Πρωτευούσης, επ’ ονόματι υπαλλήλου της Γενικής Διευθύνσεως Ταχυδρομικών Ταμιευτηρίων και προκειμένου περί των λοιπών περιφερειών, επ’ ονόματι Ταχυδρομικού υπαλλήλου υπηρετούντος εις την Ταχυδρομικήν Διεύθυνσιν ή Ταχυδρομικόν Γραφείον της έδρας της Νομαρχίας. 3.Ο υπόλογος, άμα τη εξοφλήσει του εντάλματος, θα καταθέτη το προϊόν αυτού εις το οικείον Ταχυδρομικόν Ταμιευτήριον, μερίμνη του οποίου θα εφοδιάζωνται τα αρμόδια δια την πληρωμήν Ταχυδρομικά Γραφεία με το αναγκαιούν εις έκαστον, δια τας πληρωμάς του διμήνου, χρηματικόν ποσόν. Σελ. 168(γ) Τεύχος Θ62 - Σελ. 70 Άρθρ.5.-1.Η πληρωμή των οικονομικών ενισχύσεων, βάσει των καταστάσεων περί ων το άρθρ. 3, καταβάλλεται εις τους οικούντας εις την έδραν του Ταχυδρομικού Γραφείου, εις τα Γραφεία τούτου, προσερχομένων εις αυτά των δικαιούχων προς είσπραξιν. Ανίκανοι προς μετακίνησιν και στερούμενοι υπευθύνου προς είσπραξιν της μηνιαίας ενισχύσεώς των, δύνανται δι’ αναφοράς των προς την Διεύθυνσιν του οικείου Ταχυδρομικού Γραφείου να αιτήσωσι την καταβολήν της ενισχύσεώς των, κατ’ οίκον δια ταχυδρομικού διανομέως. Εις διαμένοντας εκτός έδρας, θα καταβάληται δια των ταχυδρομικών διανομέων. 2.Κατά την πληρωμήν θα αποκόπτηται το οικείον απόκομμα του βιβλιαρίου, δι’ ου τα Κέντρα και Γραφεία Κοινωνικής Προνοίας θα εφοδιάσωσι τους υπευθύνους προς είσπραξιν, θα υπογράφη δε ο καταβάλλων το ποσόν εις το αντίστοιχον του μηνός στέλεχος και εις το παρ’ αυτού λαμβανομένων απόκομμα, βεβαιών την γενομένην πληρωμήν και την γενομένην εξακρίβωσιν της ταυτότητος του υπευθύνου προς είσπραξιν. 3.Δι’ εκάστην οικογένειαν θα εκδίδεται έν βιβλιάριον, εις ο θα αναγράφηται το πληρωτέον ποσόν. 4.Το βιβλιάριον θα φυλάσσηται παρά του υπευθύνου προς είσπραξιν, όστις υποχρεούται να διατηρή τούτο εν καλή καταστάσει. 5.Εις περίπτωσιν απωλείας του βιβλιαρίου, διαπιστουμένης δι’ ενόρκου βεβαιώσεως ενώπιον του Ειρηνοδικείου, το οικείον Κέντρον ή Γραφείον Κοινωνικής Προνοίας, θα εκδίδη δεύτερον τοιούτον, ακυρούν τα αποκόμματα τα αναγόμενα εις παρωχημένους μήνας και σφραγίζον το εξώφυλλον και έκαστον φύλλον του βιβλιαρίου δια σφραγίδος «Δεύτερον Βιβλιάριον». Περί τούτου θα ειδοποιήται το οικείον Ταχυδρομικόν Γραφείον, ίνα εφεξής καταβάλλη τας ενισχύσεις, βάσει του φέροντος την τοιαύτην ένδειξιν, βιβλιαρίου. «6.Στις περιπτώσεις που οι προβλεπόμενες από το άρθρ. 3 της παραπάνω απόφασης, καταστάσεις συντάσσονται με το μηχανογραφικό σύστημα, δύνανται με το ίδιο σύστημα να συντάσσονται και αποδείξεις πληρωμής με τα πλήρη στοιχεία του κάθε δικαιούχου, καταργουμένης της αποδείξεως που είναι ενσωματωμένη στο βιβλιάριο». Η παρ. 6 προστέθηκε από την 202/14 Ιαν.-5 Φεβρ. 1987 (ΦΕΚ Β΄ 58) απόφ. Υπ. Οικ., Υγείας, Πρόνοιας και Κοιν. Ασφαλ. και Μεταφορών και Επικοινωνιών.  35.Δ.η.6 Ενίσχυση απροστάτευτων παιδιών   681 Άρθρ.6.-Τα Ταχυδρομικά Γραφεία συμπληρούντα, μέχρι της 20ής του επομένου μηνός, την πληρωμήν των οικονομικών ενισχύσεων εκάστης διμηνίας, διαγράφουσι δι’ ερυθράς μελάνης τους, εις τας καταστάσεις, αναγραφομένους και μη πληρωθέντας δικαιούχους, ενεργούνται άμα την σχετικήν έκπτωσιν επί του συνολικού ποσού της καταστάσεως, επιστρέφουσι το έν αντίγραφον εις το Κέντρον ή Γραφείον Κοινωνικής Προνοίας, το δεύτερον, μετά των παραστατικών στοιχείων της πληρωμής, αποστέλλουσιν εις το εμβάσαν αυτοίς, το όπερ διεχειρίσθησαν ποσόν, Ταχυδρομικόν Ταμιευτήριον, δια τον υπόλογον το δε τρίτον κρατούσιν εις το αρχείον των. Άρθρ.7.-Ο υπόλογος του εκδιδομένου εντάλματος προπληρωμής αποδίδει λογαριασμόν εντός της ταχθείσης αυτώ προθεσμίας, υποβάλλων εις την εκδούσαν τούτο Αρχήν, τα ακόλουθα δικαιολογητικά: α)Συγκεντρωτικήν κατάστασιν των γενομένων πληρωμών, εμφαίνουσαν το ποσόν των υφ’ εκάστου Ταχυδρομικού Γραφείου γενομένων πληρωμών, το σύνολον των γενομένων πληρωμών εκ του ποσού του εντάλματος και το τυχόν παραμείναν αδιάθετον υπόλοιπον. β)Τας καταστάσεις πληρωμής μετά των άρθρ. 6 αναφερομένων δικαιολογητικών. γ)Τριπλότυπον εισπράξεως του Δημοσίου Ταμείου, δια το παραμείναν αδιάθετον και επιστραφέν χρηματικόν υπόλοιπον. δ)Απόδειξιν καταθέσεως εις το Ταχυδρομικόν Ταμιευτήριον του ποσού του παρακρατήματος, περί ου το άρθρ. 13. ε)Κεκυρωμένον αντίγραφον της αποφάσεως, δυνάμει της οποίας εξεδόθη το, δι’ ο αποδίδει λογαριασμόν, χρηματικόν ένταλμα. Άρθρ.8.-1.Ο Ταχυδρομικός διανομεύς, εάν κατά τη μετάβασίν του δεν ανεύρη τον δικαιούχον, δέον να αφήση ειδοποίησιν όπως προσέλθη ούτος εις το Ταχυδρομικόν Γραφείον, δια την είσπραξιν του επιδόματος μέχρι της 20ής του μηνός. 2.Εάν δεδικαιολογημένως, μέχρι της 20 του μηνός, δεν καταστή δυνατή η πληρωμή οικονομικής ενισχύσεως, το Κέντρον ή Γραφείον Κοινωνικής Προνοίας, δι’ ητιολογημένης αποφάσεώς του, δύναται ν’ αποστείλη συμπληρωματικήν κατάστασιν εις το Υπουργείον Κοινωνικής Προνοίας, αρμόδιον να διατάξη την πληρωμήν τούτου. Άρθρ.9.-1.Υπεύθυνος προς είσπραξιν των οικονομικών ενισχύσεων, περί ων η παρούσα, υποχρεωμένος ν’ απουσιάση δι’ αποχρώντας λόγους, επί χρονικόν διάστημα μη υπερβαίνον το εξάμηνον, δύναται να εισπράττη το επίδομα δια κανονικού πληρεξουσίου, αντίγραφα του οποίου θα υποβληθώσιν εις το οικείον Ταχυδρομικόν Γραφείον και το Κέντρον ή Γραφείον Κοινωνικής Προνοίας, προς ο θα αναφέρη ο υπεύθυνος και τους λόγους τους υπαγορεύοντας την απουσίαν του. 2.Εις περίπτωσιν καθ’ ην, ο υπεύθυνος προβλέπει ότι, η απουσία του θα παραταθή πέραν του εξαμήνου, οφείλει όπως ένα μήνα προ της λήξεως τούτου, ειδοποιήση το Κέντρον ή Γραφείον Κοινωνικής Προνοίας, ίνα ορισθή παρά τούτου έτερος υπεύθυνος. 3.Δικαιούχοι της ανωτέρω οικονομικής ενισχύσεως, διαμένοντες εις απομεμακρυσμένα των Κέντρων ή Γραφείων χωρία, παρ’ οις δεν υπηρετούν αγροτικοί διανομείς, υπόλογοι διαχειρισταί Ταχυδρομικών Επιταγών και Ταμιευτηρίων, δεόντως διαπιστουμένου του γεγονότος τούτου παρά του οικείου Ταχυδρομικού Γραφείου και του Κέντρου ή Γραφείου Κοινωνικής Προνοίας, δύνανται να εισπράττωσι το επίδομά των δι’ ιδιωτικού πληρεξουσίου τριμηνιαίας ισχύος, συντασσομένου εις τριπλούν και κεκυρωμένου δια το γνήσιον της υπογραφής παρά του Προέδρου της Κοινότητος και της οικείας Αστυνομικής Αρχής. Εκ των τριών αντιγράφων, το έν θα υποβληθή εις το Κέντρον ή Γραφείον Κοινωνικής Προνοίας, έτερον εις το οικείον Ταχυδρομικόν Γραφείον, το δε τρίτον θα έχη ο εξουσιοδοτούμενος. Άρθρ.10.-Δια την καταβολήν του επιδόματος εις αγραμμάτους, εφαρμόζονται αι διατάξεις του Νόμ. 2037/1919, επιτρέπουσαι την πληρωμήν των οικονομικών ενισχύσεων εις τους αγραμμάτους, δια της υπογραφής δύο μαρτύρων. Άρθρ.11.-Οι ενεργούντες τας πληρωμάς υπάλληλοι των Ταχυδρομικών Ταμιευτηρίων και των Ταχυδρομικών Γραφείων, υπέχουσι πάσας τας ευθύνας των δημοσίων υπολόγων. Άρθρ.12.-Ειδικώτερον δια την περιφέρειαν της Δωδεκανήσου ορίζονται τα κάτωθι: α)Ο Νομάρχης Δωδεκανήσου, τη αιτήσει του Κέντρου Κοινωνικής Προνοίας Δωδεκανήσου, εκδίδει το οικείον χρηματικόν ένταλμα προπληρωμής, επ’ ονόματι μονίμου υπαλλήλου των Ταχυδρομείων Δωδεκανήσου και επί του οικείου Ταμείου, δια το απαιτούμενον, προς πληρωμήν των οικονομικών ενισχύσεων, ποσόν. Ο υπόλογος θα καταθέτη το προϊόν του εντάλματος επ’ ονόματί του και ατόκως εις το οικείον Ταχυδρομικόν Γραφείον, εκδιδομένου βιβλιαρίου Ταχυδρομικού Ταμιευτηρίου,  και β)Προς τακτοποίησίν του οφείλει, εντός της ταχθησομένης προθεσμίας, να υποβάλη εις την Υπηρεσίαν Εντελλομένων Εξόδων, της Νομαρχίας Δωδεκανήσου, τα εν άρθρ. 7 αναφερόμενα δικαιολογητικά.       (Αντί της σελ. 169(β) Σελ. 169(γ) Τεύχος 534-Σελ. 131 Ενίσχυση απροστάτευτων παιδιών 35.Δ.η.6   682 Άρθρ.13.-1.Εις βάρος του βοηθήματος εκάστου δικαιούχου παρακρατείται, υπό του καταβαλόντος τούτου Ταχυδρομικού Ταμιευτηρίου ή Ταχυδρομικού Γραφείου, προμήθεια 0,50% επ’ αυτού. 2.Ο τρόπος της διανομής της προμηθείας ταύτης, μεταξύ των Υπηρεσιών των Ταχυδρομείων και του Ταχυδρομικού Ταμιευτηρίου, ως και της διαθέσεως του σχετικού κονδυλίου, κανονίζεται δι’ ιδιαιτέρας αποφάσεως των εξ ημών Υπουργών, Οικονομικών και Συγκοινωνιών. Μέχρι της εκδόσεως της ως άνω κοινής αποφάσεως, ισχύει η υπ’ αριθ. 18655/4.8.1960 κοινή απόφασις. 3.Η παρούσα κοινοποιηθήτω προσηκόντως και δημοσιευθήτω δια της Εφημερίδος της Κυβερνήσεως. 4.Η υπ’ αριθ. Δ2/259/19.9.1960 απόφασις ημών καταργείται.